Държавен вестник, бр. 23, 2010 г., стр. 51

БРОЙ  23	
Д Ъ Р Ж А В Е Н  В Е С Т Н И К 	
СТР.  51  
(4) С издаването на сертификата по прило­
жение № 1 официалният  ветеринарен лекар 
удостоверява, че са изпълнени и допълнителните 
гаранции за липса на болести, предвидени от 
европейското законодателството.
(5) Официалният ветеринарен лекар, от­
говарящ за събирателния център, извършва 
необходимите проверки на животните, прис­
тигащи в центъра.
(6) Официалният ветеринарен лекар е отго­
ворен за отразяването на транспортирането на 
животните в системата ТРЕЙСИС в деня на 
издаване на сертификата или в рамките на 24 
часа преди тръгването на пратката.
Чл. 6. (1) Транзитно преминаване през 
събирателен пункт в Република България на 
говеда и свине, транспортирани от една дър­
жава членка за друга се допуска, при условие 
че има издаден сертификат по приложение №1 
от официален ветеринарен лекар на държавата 
по произход.
(2) Говедата и свинете могат да преминат 
транзитно през събирателен център, който е 
разположен в друга държава членка, преди 
да бъдат изпратени до държавата членка по 
местоназначение. В този случай сертификатът 
по приложение № 1 се издава от официалния 
ветеринарен лекар в държавата членка по 
произход. 	
(3) Официалният ветеринарен лекар, от­
говорен за събирателния център на транзита, 
издава нов сертификат по приложение № 1, 
който се предоставя на компетентните органи на 
държавата членка на крайно местоназначение, 
като поставя серийния номер на оригиналния 
сертификат и го прилага към оригиналния 
сертификат или към официално заверено ко­
пие от него.
(4) Срокът на валидност на сертификатите 
по ал. 3 е десет дни.
Чл. 7. При транспортирането на говедата и 
свинете, предназначени за развъждане и про­
дукция, освен на изискванията по чл. 2, 3, 4 и 5 
трябва да отговарят и на следните изисквания:
1. животните да са пребивавали в  живот­
новъдния обект по произход в продължение 
на 30 дни преди транспортирането им,  а ако 
са на възраст под 30 дни – да не са напускали 
обекта на произход от датата  на раждането им;
2. животните да произхождат от държави 
членки  или да са внесени от трета страна в 
съответствие със законодателството на ЕС за 
здравеопазване;
3. официалният ветеринарен лекар да е про­
верил спазването на изискванията по т. 1 и 2 
чрез официалната идентификация  и водената 
документация за говедата и свинете;
4. когато преминават като транзит през  съ­
бирателен център в държава членка на произход, 
периодът на събиране на говедата и свинете 
извън животновъдния обект на произход да не 
е  повече от  шест дни;
5. когато се внасят от трета страна в Ре­
публика България и Република България не е 
страна на крайното им местоназначение, се 
придружават от сертификата по чл. 6, ал. 1 от 
Наредба № 5 от  2007 г. за организацията на 
граничния ветеринарномедицински контрол при 
внасяне и транзитно преминаване на животни 
от трети страни (обн., ДВ, бр. 22 от 2007 г.; 
изм., бр. 14 от 2010 г.) и се транспортират 
възможно най-бързо до държавата членка на 
крайното им местоназначение;
6. внесените от трета страна говеда и свине 
при пристигане в местоназначението и преди 
всякакво по-нататъшно транспортиране да: 
а) отговарят на изискванията на тази наредба, 
и по-специално на изискването за пребиваване, 
посочено в т. 1;
б) не бъдат въвеждани в стадото, докато 
одобреният ветеринарен лекар, който отговаря 
за стадото, не установи, че това няма да за­
страши здравния статус на останалите животни; 
животните, въведени в стадото, не трябва да 
го напускат до 30 дни след настаняването им, 
освен ако не са били изолирани от другите 
животни в това стадо. 
Чл. 8. Транспортирането на говедата за 
развъждане и продукция освен на изисквани­
ята по чл. 2, 3, 4 и 5 трябва да отговарят и на 
следните изисквания:
1. животните да произхождат от официално 
признато за свободно от туберкулоза стадо, а 
когато са по-възрастни от шест седмици, да са 
показали отрицателен резултат за туберкулоза 
при изследване с интрадермално туберкули­
ново изследване, извършено до 30 дни преди 
напускане на стадото по произход, съгласно 
приложение № 2, т. 2.2; изследването не се из­
исква, ако животните произхождат от държава 
членка или част от държава членка, призната 
като официално свободна от туберкулоза, или 
от държава членка или част от държава членка, 
които имат официално одобрена от Европей­
ската комисия (ЕК) програма за  надзор;
2. когато се касае за некастрирани говеда, 
по-възрастни от 12 месеца и идващи от офи­
циално свободно от бруцелоза стадо, същите 
трябва да са показали резултат под 30 аглу­
тинационни международни единици (МЕ) на 
един милилитър при извършване на  реакция 
аглутинация (или което и да е друго изследване, 
одобрено от Постоянния ветеринарен комитет 
(ПВК), извършено  през 30-те дни, предхождащи 
напускането на стадото по произход, съгласно 
приложение № 3; изследване не се изисква, ако 
говедата произхождат от държава членка или 
част от нея, които са официално признати за 
свободни от бруцелоза, или от държава членка 
или част от нея, която има одобрена програма 
за надзор;
3. животните да произхождат от официално 
свободно от ензоотична левкоза по говедата 
(ЕЛГ) стадо, а когато са на възраст над 12 месеца,